CELEX: 62010FN0017
Language: el
Date: 2010-03-15 00:00:00
Title: Υπόθεση F-17/10: Προσφυγή-αγωγή της 15ης Μαρτίου 2010 — Daake κατά ΓΕΕΑ

22.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/56
            
         Προσφυγή-αγωγή της 15ης Μαρτίου 2010 — Daake κατά ΓΕΕΑ
   (Υπόθεση F-17/10)
   2010/C 134/93
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα-ενάγουσα: Simone Daake (Alicante, Ισπανία) (εκπρόσωπος: H. Tettenborn, δικηγόρος)
   
      Καθού-εναγόμενο: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντικείμενο και περιγραφή της διαφοράς
   
   Ακύρωση της αποφάσεως του ΓΕΕΑ της 4ης Δεκεμβρίου 2009, με την οποία απορρίφθηκε το αίτημα αποζημιώσεως της προσφεύγουσας.
   
      Αιτήματα της προσφεύγουσας
   
   Η προσφεύγουσα-ενάγουσα (στο εξής: προσφεύγουσα) ζητεί από το Δικαστήριο Δημόσιας Διοίκησης:
   
               —
            
            
               να καταδικάσει το ΓΕΕΑ να την αποζημιώσει για την υλική ζημία, με ποσό που ανέρχεται στο ύψος της διαφοράς μεταξύ,
               αφενός, των αποδοχών που πράγματι έλαβε ως έκτακτη υπάλληλος δυνάμει του άρθρου 3α του Καθεστώτος που εφαρμόζεται επί του Λοιπού Προσωπικού των Ευρωπαϊκών Κοινοτήτων (ΚΛΠ), μεταξύ της 1ης Νοεμβρίου 2005 και της 31ης Οκτωβρίου 2008, καθώς και των επιδομάτων ανεργίας που εισέπραξε από την 1η Νοεμβρίου 2008 μέχρι σήμερα και,
               αφετέρου, των αποδοχών που αυτή δικαιούται ως έκτακτη υπάλληλος δυνάμει του άρθρου 2, στοιχείο α', του ΚΠΛ από την 1η Νοεμβρίου 2005 έως τις 31 Οκτωβρίου 2008, καθώς και των επιδομάτων ανεργίας που δικαιούται από την 1η Νοεμβρίου 2008 μέχρι σήμερα, υπολογιζομένων βάσει του μισθού δυνάμει του άρθρου 2, στοιχείο α', του ΚΛΠ που δικαιούται για τον μήνα Οκτώβριο 2008,
               καθώς και για τις απώλειες που απορρέουν εξ αυτών όσον αφορά τη σύνταξη λόγω γήρατος και τις λοιπές αποζημιώσεις, αποδοχές και πλεονεκτήματα, λαμβάνοντας υπόψη την ευλόγως αναμενόμενη λόγω των επιδόσεών της προαγωγή την 1η Απριλίου 2008,
               καθώς και να ακυρώσει –στο μέτρο που αυτό είναι αναγκαίο για τη χορήγηση των αιτουμένων αποζημιώσεων– τις αποφάσεις του ΓΕΕΑ της 6ης Μαΐου 2009 και της 4ης Δεκεμβρίου 2009·
            
         
               —
            
            
               να καταδικάσει το ΓΕΕΑ να την αποζημιώσει για την ηθική βλάβη που αυτή υπέστη λόγω της δυσμενούς διακρίσεως έναντι άλλων συνεργατών του ΓΕΕΑ, καθορίζοντας το ύψος της αποζημιώσεως κατά την κρίση του,
            
         
               —
            
            
               να καταδικάσει το ΓΕΕΑ στα δικαστικά έξοδα.